HU Az Európai Unió Hivatalos Lapja C 91/9

Értesítés a Kínai Népköztársaságból származó vagy ott feladott kristályos szilícium fotovillamos modulok és alapvető részeik (azaz elemek) behozatalára kivetett végleges dömpingellenes vámra, valamint a Kínai Népköztársaságból származó vagy ott feladott kristályos szilícium fotovillamos modulok és alapvető részeik (azaz elemek) behozatalára kivetett végleges kiegyenlítő vámra vonatkozóan: egy kötelezettségvállalást felajánlott vállalat névváltoztatása

(2016/C 91/07)

A Kínai Népköztársaságból származó vagy ott feladott kristályos szilícium fotovillamos modulok és alapvető részeik (azaz elemek) behozatalára az 1238/2013/EU tanácsi végrehajtási rendelettel (1) kivetett végleges dömpingellenes vám, valamint az 1239/2013/EU tanácsi végrehajtási rendelettel (2) kivetett végleges kiegyenlítő vám alkalmazandó.

A Kínai Népköztársaságból származó vagy ott feladott kristályos szilícium fotovillamos modulok és alapvető részeik (azaz elemek) behozatalára vonatkozó dömpingellenes és szubvencióellenes eljárások keretében felajánlott kötelezettségvállalást a Bizottság a 2013/707/EU bizottsági végrehajtási határozattal (3) elfogadta.

A B898 TARIC-kiegészítő kód (TARIC: az Európai Unió integrált vámtarifája) alá tartozó Years Solar Co. Ltd vállalat, amelyre az 1238/2013/EU végrehajtási rendelet értelmében 41,3 %-os egyedi dömpingellenes vámtétel, valamint az 1239/2013/EU végrehajtási rendelet értelmében 6,4 %-os egyedi kiegyenlítő vámtétel alkalmazandó, arról értesítette a Bizottságot, hogy nevét LERRI Solar Technology (Zhejiang) Co. Ltd-re változtatta.

A vállalat annak megerősítését kérte a Bizottságtól, hogy a névváltoztatás nem befolyásolja a vállalat azon jogát, hogy a korábbi nevén, azaz a Years Solar Co. Ltd néven alkalmazott egyedi vámtételekben részesüljön.

A Bizottság megvizsgálta a rendelkezésére bocsátott információkat, és úgy ítélte meg, hogy a névváltoztatás semmilyen módon nem befolyásolja a 2013/707/EU végrehajtási határozat ténymegállapításait.

Ezért a 2013/707/EU végrehajtási határozat mellékletében szereplő alábbi hivatkozás alatt:

Years Solar Co. Ltd B898

a következő hivatkozás értendő:

LERRI Solar Technology (Zhejiang) Co. Ltd B898

A korábban a Years Solar Co. Ltd vállalathoz rendelt B898 TARIC-kiegészítő kód alkalmazandó a LERRI Solar Technology (Zhejiang) Co. Ltd vállalatra.

(1) A Tanács 2013. december 2-i 1238/2013/EU végrehajtási rendelete a Kínai Népköztársaságból származó vagy ott feladott kristályos szilícium fotovillamos modulok és alapvető részeik (azaz elemek) behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről (HL L 325., 2013.12.5., 1. o.).

(2) A Tanács 2013. december 2-i 1239/2013/EU végrehajtási rendelete a Kínai Népköztársaságból származó vagy ott feladott kristályos szilícium fotovillamos modulok és alapvető részeik (azaz elemek) behozatalára vonatkozó végleges kiegyenlítő vám kivetéséről (HL L 325., 2013.12.5., 66. o.).

(3) A Bizottság 2013. december 4-i 2013/707/EU végrehajtási határozata a Kínai Népköztársaságból származó vagy ott feladott kristályos szilícium fotovillamos modulok és alapvető részeik (azaz elemek) behozatalára vonatkozó dömpingellenes és szubvencióellenes eljárásokkal kapcsolatban a végleges intézkedések alkalmazási időszaka tekintetében felajánlott kötelezettségvállalás elfogadásának megerősítéséről (HL L 325., 2013.12.5., 214. o.).